cyanic-selkie/wikianc huggingface dataset:
Holodomor
Senere vurderinger
En del forskere mener at hungersnøden ble planlagt av Sovjetunionens leder Josef Stalin for å bli kvitt en ukrainsk uavhengighetsbevegelse. Den ukrainske historikeren Stanislav Kultsjytskyj har avvist at hungersnøden som oppsto i 1932 var planlagt. Kultsjytskyj har imidlertid kommet til at den andre bølgen av hungersnød vinteren 1933, som rammet befolkningen i Ukraina og den ukrainske minoriteten i det sørlige Russland spesielt hardt, må ha vært et resultat av målrettet politikk fra Stalin-regimet: «et planlagt og velorganisert massemord på den ukrainske befolkningen».
I begrepet «holodomor» ligger at hungersnøden kom som følge av bevisste politiske handlinger, som avvisning av utenlandsk bistand, konfiskering av all mat fra husholdningene og forbud mot å forlate de sulterammede områdene. Dette skal understreke at hungersnøden ble skapt med hensikt og definere den som et folkemord. Tap av liv under holodomor er blitt sammenlignet med holocaust. Årsaksbildet er fortsatt tema for faglig debatt, og flere historikere anser at det ikke er grunnlag for å definere holodomor som et folkemord.
Diskusjonen om holodomor ble mer åpen som en del av glasnost på slutten av 1980-tallet. I Ukraina kom den første offisielle bruken av begrepet i en tale av Volodymyr Sjtsjerbytskyj, førstesekretær i Ukrainas kommunistiske parti, i desember 1987, i anledning republikkens syttiende årsdag. Et offentlig utsagn i Sovjetunionen kom i februar 1988 i en tale av Oleksiy Musiyenko, sjef for ideologiske saker i partiorganisasjonen i Kyivs gren av unionen av sovjetiske forfattere i Ukraina. Begrepet kan ha vært benyttet på trykk i Sovjetunionen den 18. juli 1988 i hans artikkel om emnet. «Holodomor» er nå et oppslagsord i den moderne tobinds ordboken om ukrainsk språk, utgitt i 2004. Begrepet er beskrevet som «unaturlig sult, organisert i bred skala av et kriminelt regime mot et lands befolkning.»
Sovjetisk og vestlig fornektelse
Den walisiske journalisten Gareth Jones for Western Mail reiste i mars i 1933 til Sovjetunionen og greide å komme seg inn i Ukraina. Han skrev dagbok om de uhyrlighetene han opplevde, og da han kom til Berlin den 29. mars 1933, sendte han ut en pressemelding. Den ble plukket opp av mange aviser, blant annet The Manchester Guardian og New York Evening Post. Han skrev blant annet: «Jeg gikk gjennom landsbyene og tolv kollektivgårder. Overalt var det skrik, ‘Det er ikke noe brød. Vi dør.’ Dette skriket kom fra hver del av Russland … Jeg trampet gjennom regionen med svart jord ettersom det var det rikeste landbruksområdet i Russland og ettersom korrespondenter hadde forbud mot å gå dit for å se selv hva som skjedde. På toget møtte jeg en kommunist som nektet for at det var hungersnød.»
Denne rapporten var ikke ønsket velkommen av deler av media, da mange intellektuelle på denne tiden var fortsatt sympatisk innstilt til det sovjetiske regimet. Kort tid etter trykte The New York Times en fornektelse av Jones’ rapport av nevnte Walter Duranty og hvor kilder i Kreml avviste eksistensen av noen sult. Jones ble anklaget for å være en løgner av de som hadde interesse av å dekke til katastrofen, men kom til å inspirere George Orwell som er kjent for sine anti-totalitære romaner.
Den unge britisk-ungarske kommunisten Arthur Koestler (1905–1983) ble demoralisert av å finne «det enorme landet innpakket i stillhet», og skrev nedslående om holodomor: «På hver [tog]stasjon var det en mengde med bønder i filler, tilbød ikoner og lerretstøy i bytte for en klump med brød. Kvinnene løftet opp sine småbarn mot kupévinduene – småbarna var ynkverdige og fryktelige med lemmer som kvister, oppblåste mager, store likbleike hoder hengende på tynne nakker.» Den britiske sosialisten Malcolm Muggeridge (1903–1990) tok toget til Kyiv hvor han oppdaget den sultende bondebefolkningen. Muggeridge var sosialistisk idealist, men forlot Sovjetunionen, overbevist om at han hadde vært vitne til «en av de mest avskyelige forbrytelser i historien, så forferdelig at folk i framtiden knapt vil være i stand til å tro at det noen gang har skjedd.»
Kathoey
Kathoey (fra thai กะเทย, uttales [kà.tʰɤi̯] (eller «ka-tøy») og på laotisk ກະເທີຍ (samme uttale), noen ganger også skrevet กระเทย [krà.tʰɤi̯], ofte brukes transkripsjonen katoey i stedet, gjerne for å unngå at den aspirerte t-lyden ikke forveksles med den engelske lyden th θ) er et thailandsk ord som vanligvis refererer til transkvinner eller meget feminine homoseksuelle menn i Thailand. Transkvinner er et utbredt og svært vanlig fenomen i Thailand, hvor man har større toleranse for denne minoriteten enn er vanlig andre steder. Flere utdanningsinstitusjoner, selv i utkantene av Thailand, har valgt å innføre et tredje toalett nettopp for transkvinner. I Thailands muslimske naboland Malaysia har man organisert «sommerleire» for ungdomsskolegutter som oppførte seg «for feminint».
Mange kathoeyer velger å undergå en kjønnskorrigerendeoperasjon for å få en kropp som samsvarer med deres kjønnsidentitet. Siden det er mange thailandske som velger å undergå en slik operasjon, har Thailand fått ry på seg for å være et land der plastiske kirurger er spesielt dyktige når det gjelder kjønnskorrigerendeoperasjoner, i tillegg til at de koster mindre enn f.eks. i USA og Europa. Dette har medført at også utenlandske menn og kvinner velger å dra til Thailand for å gjennomgå en slik operasjon.
Kathoeyer omtales ofte som «ladyboy» på engelsk. Begge begrepene brukes om transkvinner, ikke bare i Thailand, men også andre steder i Sørøst-Asia. I senere tid har ordet blitt sett som et negativtladet ord og det har blitt brukt som skjellsord.
For turister og andre som besøker Thailand, er gjerne landets kathoeyer kjent fra forskjellige kabaret- og go-go-forestillinger og lignende typer underholdning, selv om dette ikke på noen måte nødvendigvis representerer en essensiell del av det å være kathoey. De katheoeyene som har slik beskjeftigelse, er gjerne så velkledde, velsminkede og feminine i oppførsel at de ofte blir tatt for å være cis-kvinner av turister. Kathoeyer klarer ofte å innlede forhold til vestlige menn, men disse mennene er gjerne så fordomsfulle at hvis de får høre om sin nye kjærestes fortid som mann, gjør de det raskt slutt.
Foreløpig lever Thailands kathoeyer i et slags limbo: Det å foreta en kjønnskorrigerendeoperasjoner gir en ikke retten til lovlig å skifte jurdisk kjønn, f.eks. i pass og andre identitetsdokumenter (selv om man fysisk er kvinne, vil man fremdeles være registrert som mann, noe som kan medføre vanskeligheter når man reiser utenfor landet). Dessuten er det få av Thailands kathoeyer som har råd til å undergå slike operasjoner. De fleste er nødt til å nøye seg med brystimplantater og hormonbehandling. Et annet problem for kathoeyer er ekteskap. Thailand anerkjenner kun ekteskap mellom mann og kvinne. Siden kathoeyer anses for å være menn (tildelt anatomisk kjønn ved fødselen), kan de ikke lovlig gifte seg med andre menn.
Etter militærkuppet i 2006 kjempet homofile rettighetsgrupper for at landets nye regjering skulle anerkjenne kathoeyenes rett til å utgjøre et «tredje kjønn», men dette ble ikke tatt inn i den nye grunnloven. I Nepal, for eksempel, har en transperson fått lov til å stå oppført som både jurdisk mann og kvinne i passet sitt.
Thailands kathoeyer er en del av thai-samfunnet, og det er blitt laget flere filmer om dem, blant annet filmene สตรีเหล็ก 1 og 2, (bedre kjent med den engelske tittelen «Iron Ladies» 1 og 2 utenfor Thailand, hvorav den første ble vist under filmfestivalen Film fra sør i 2001) som handler om et volleyballag som består av fem kathoeyer og en heterofil mann, og «Beautiful Boxer» fra 2003, som handler om en transkvinne som blir thaibokser for å få råd til kjønnskorrigerende operasjon.
Bedre enn sitt rykte
Bedre enn sitt rykte er en norsk romantisk komedie- og dramafilm fra 1955 regissert av Edith Carlmar. Hovedrollene spilles av Vigdis Røising, Kari Norseth, Magne Bleness og Atle Merton.
Filmen bygger på en fortelling av Eva Seeberg.
Handling
Oslo 1955: Skolen er snart slutt, og russetiden skal feires med fynd og klem. Den unge Dag vil studere medisin og trenger en S i standpunktkarakter, men han er mindre flink i fransk, så ha tar privattimer hos den unge fransklærerinnen Tone Strøm. Etter hvert utvikler det seg et forhold mellom dem som skaper en rekke forviklinger.
Om filmen
VGs anmelder gav den terningkast tre og skrev følgende kommentar: «Overfladisk norsk film om russen. Tynn story, men ganske morsom enkelte ganger».
Oslos ungdom gikk på barrikadene i protest mot filmen i 1955.
Bladet Aktuelt kalte imidlertid filmen for “en god og ekte hverdagsfortelling med sosialt tilsnitt”, og fremhevet at regissør Carlmar som vanlig hadde ”trukket fram i lyset mye lovende ungdom: Kari Nordseth, Magne Bleness, Unni Bernhoft, Atle Merton, Synnøve Strigen, Per Christensen III, Odd Borgh o. fl. Fjorårets «funn», Vigids Røising, er også med.”
I rollene
(utvalg)
Frei Paulo
Frei Paulo er en kommune i delstaten Sergipe i nordøstregionen av Brasil.
Under My Skin
Under My Skin er Avril Lavignes andre album. Det ble utgitt 25. mai 2004.
Andabeløya
Andabeløya (også skrevet Andabeløyna) er ei øy i Flekkefjord kommune, rett øst for Hidra. Arealet er 4,80 km².
Helt nord på øya ligger stedet Andabeløy, som har fergeforbindelse til Abelnes på fastlandet. Den sørlige delen av øya inngår i Flekkefjord landskapsvernområde.
Av næringer på øya finnes det en selvbetjent dagligvarebutikk, og før fantes det en hermetikkfabrikk på øya.
Presenzano vannkraftverk
Presenzano vannkraftverk er en demning med et vannkraftverk kalt «Domenico Cimarosa», beliggende i provinsen Caserta i Campania i det sørøstlige Italia, nord for Napoli. Det har en total installert produksjonskapasitet på ca. 1 000 MW fordelt på fire turbiner.
Anlegget er et såkalt pumpekraftverk som utnytter vannkraften fra to reservoarer som vannet pumpes imellom. Det ble påbegynt i 1979 og ferdigbygd i 1991. Anlegget er lokalisert i vassdraget til elva Volturno.
Evie Tornquist-Karlsson
I februar 1979 giftet hun seg i sin hjemby Elizabeth i New Jersey, med Pelle Karlsson. Han var sanger og sangforfatter og har blant flere skrevet den svenske teksten til Han är min sång och min glädje. De var begge virksomme både i Norge og Sverige.
I 1980 flyttet de først til California i USA, men noen år senere, i 1983, flyttet de til Naples i Florida. Foruten sangen har paret arbeidet med produksjon av kristne program for fjernsyn.
Karriere
Det var Larseric Janson som oppdaget hennes talent. Han la det til rette slik at Evie allerede tidlig i tenårene, som 14-åring, slo gjennom som artist. Dette skjedde da hun i 1970, sammen med sine foreldre var en tur i Sverige. Hennes debutalbum var engelskspråklig og kom da hun var 16 år, i 1974.
Evie har vært med i noen av de store kampanjene til Billy Graham. Våren 2006 turnerte hun sammen med den kristne sangartisten Rebecca St. James. Da hun og ektemannen fikk barn, valgte hun i mange år å legge sangkarriere og offentlige opptredener på hylla.
Et av hennes album, Mirror, ble nominert til Grammy i 1977. I 2005 ble hun innvalgt i Gospel Music Hall of Fame.
Mat
Mat er enhver substans som konsumeres av dyr og mennesker som tilfører kroppen næringsstoffer og opprettholde kroppen som biologisk organisme. Et mer generelt begrep er føde, som kan bety substanser som konsumeres av både mennesker og andre dyr. Føde produsert av næringsmiddelindustrien spesielt for mennesker kalles også fødevarer, mens føde produsert spesielt for dyr kalles fôr.
Mat lages av organisk materiale som planter, dyr eller andre kategorier som sopper eller gjæra produkter som alkohol. Også vann har en viktig funksjon i kostholdet. Det er vanlig å skille mat fra drikke, selv om de ofte har mange av de samme funksjonene. Mat kan finnes i flytende form, som suppe, men som regel er mat det man spiser, og drikke det man drikker.
Mat er ikke bare fysiologisk nødvendig, men har også mange viktige sosiale og kulturelle funksjoner. Smak, tekstur og utseende kan tidvis være av like stor verdi som nytteverdien av det som spises. Ulike områder, regioner og land har derfor utviklet sine særegne former for kokekunst. Mat bestemmes ikke utelukkende av tilgangen av råvarer (som var viktigere tidligere), men også av sosiale og religiøse konvensjoner. Bestemte religioner, som eksempelvis jødedom og islam, setter bestemte regler for hvilken type mat som kan eller ikke kan spises. En del slike religiøse matregler synes å være direkte knyttet til spørsmål som går på hvordan mat skal håndteres for å unngå matforgiftning.
Historisk har mennesker skaffet seg mat via to metoder: som jegere og samlere på den ene siden, og via jordbruk og fiske på den andre siden.
Matsikkerhet blir overvåket av organisasjoner som blant annet FNs organisasjon for ernæring og landbruk, og FNs Verdens matvareprogram. Disse adresserer saker som bærekraft, biologisk mangfold, klimaendringer, ernæringsøkonomi, befolkningsvekst, vannforsyning, og tilgang på mat. I Norge har Mattilsynet (Statens tilsyn for planter, fisk, dyr og næringsmidler) en viktig oppgave på vegne av staten å kontrollere at matproduksjonen er etisk forsvarlig, og de skal fremme god kvalitet, redelig produksjon og omsetning.
Retten til mat er en menneskerettighet som er avledet fra FNs Den internasjonale konvensjon om økonomiske, sosiale og kulturelle rettigheter. Denne menneskerettigheten anerkjenner «retten til en tilstrekkelig levestandard, inkludert tilstrekkelig med mat», foruten også «den fundamentale retten til å være fri fra sult». Dette betyr at alle har rett på tilgang til mat.
Planter
Planter er langt på vei den største kilden til mat for mennesker. Det er rundt 2000 plantesorter som blir kultivert som mat og mange har flere særskilte kultivarer.
Plantefrø er spesielt godt egnet som mat fordi de inneholder viktige næringsstoffer som skal bidra til at frøet spirer. Blant spiselige frø finner vi korn (som hvete, mais og ris), belgfrukter (som bønner, erter og linser) og nøtter. Noen frøsorter brukes også til å produsere matolje, for eksempel valnøtter, solsikkefrø, rapsfrø, oliven og sesamfrø.
Frukt er i botanisk forstand spredningsenheten hos blomsterplanter. Mange planter har utviklet frukter som er viktige næringskilder for mennesker og dyr. Når dyrene spiser frukten, bidrar de også til å spre frøene. Frukt utgjør en vesentlig del av kostholdet i de fleste kulturer. En del botaniske frukter, som tomater, gresskar, og auberginer, er spist som grønnsaker.
Grønnsaker er en annen, svært viktig matkilde fra planteriket. Grønnsaker inkluderer blant annet rotvekster (som poteter og gulrøtter), bladvekster (som spinat og salat) og kålvekster (som blomkål og brokkoli). Mange urter og krydder er også grønnsaker. Flere grønnsaker, som tomat og aubergin, er frukter i botanisk forstand.
Dyr
Dyr utgjør en matkilde, enten direkte eller indirekte ved de produkter som de produserer. Kjøtt er et eksempel på en direkte matkilde ved at kjøtt, indre organer eller blod benyttes til menneskeføde. Enkelte dyr som eksempelvis geiter, kuer, sauer og kameler, brukes også som indirekte matkilder, for eksempel ved produksjon av melk eller prosessert via meieri til ost, smør og lignende. I tillegg legger fugler som eksempelvis høns, ender og gjess, og andre dyr egg som ofte er spist, og bier produserer honning fra nektar hos blomster, og som også er et populær søtningsmiddel i mange kulturer. I noen kulturer blir det spist blod, tidvis som en form for suppe, men bruktes også som tykningsmiddel i sauser.
En del kulturer og folk spiser ikke kjøtt eller produkter fra dyr av kulturelle, kostmessige, helse, etiske eller ideologiske grunner. Vegetarianere spiser ikke kjøtt, og veganisme, en undergruppe av vegetarianisme, konsumerer ikke noen former for mat som er eller inneholder ingredienser som har dyr som kilde.
Matproduksjon
Tradisjonelt har mat blitt anskaffet via landbruk. Med økende omtanke for jordbruksindustri over at multinasjonale selskaper eier verdens mattilgang via patenter på genmodifisert mat, har det vært en voksende tendens mot levedyktig landbrukpraksiser. Denne tilnærmingen, delvis fremmet av krav fra konsumentene, har oppmuntret biologisk mangfold, lokalt mangfold og selvbestemmelse, og organisk jordbruksmetoder. Betydelig innflytelse på matproduksjonen har internasjonale organisasjoner, det vil si Verdens handelsorganisasjon og EUs Den felles landbrukspolitikk, nasjonale regjeringsvedtak (eller lovverket), og krig.
I populærkulturen har masseproduksjon av mat, særlig kjøtt som kylling og storfekjøtt, blitt i økende grad kritisert ved ulike dokumenterer som har dokumentert masseslakt og dårlig behandling av dyrene, ofte grunnet rasker inntjening fra industrielt jordbruk. Sammen med å samtidig tendens mot økt miljøbevissthet, har mennesker i vestlig kultur hatt en økende tendens mot bruk av urtetillegg, mat for en spesifikk gruppe eller person (som mennesker på bestemte dietter, kvinner, iderettsfolk), merverdimat (som tilsatt mat med eksempelvis egg med omega-3), og en mer etnisk mangfoldig diett
Matstell
Mange kulturer har en gjenkjennbar matkultur, et særskilt sett av mattradisjoner hvor ulike arter eller en kombinasjon av smaker er unike for denne kulturen og som har utviklet seg over tid. Andre forskjeller omfatter preferanser (varm eller kald, krydderet og videre) og praksis i matstellet, et felt som kalles for gastronomi. Mange kulturer har mangfoldig matstell i henhold til forberedelse, kokemetoder, og fremstilling. Dette omfatter også en kompleks mathandel som bidrar til at kulturer overlever økonomisk via mat, ikke bare konsum. En del typiske etniske mattradisjoner er blant annet norsk, italiensk, fransk, japansk, kinesisk, amerikansk, indisk og andre. Evolusjonært, som motsatt av kulturelt, er mennesker stort sett altetende, men religiøse og sosiale konstruksjoner ville ofte ha en medbestemmelse i hva mennesker kan og vil spise. Mat er spist og vanligvis hygget med via smaksansene, oppfatningen av smak fra spising og drikking. Evolusjonen har medvirket til at mennesket oppfatter bestemte smaker som bedre enn andre, fordi slik mat inneholder stoffer som er viktige for kroppen, for eksempel som energi, byggemateriale eller gunstige for kroppens prosesser på annen måte.
Landbruk
Ifølge Statistisk sentralbyrå består rundt 30 % av det daglige energiinntaket til mennesker i Norge i gjennomsnitt av korn. Rundt to tredeler av dette kornet er produsert i Norge. For mennesker i utviklingsland utgjør korn rundt 50% av det daglige energiinntaket. Den norske kjøttproduksjonen står for over 90 % av alt kjøtt som konsumeres i Norge.
Økologisk landbruk
I Norge og i andre vestlige land øker etterspørselen etter økologiske matvarer. Økologisk landbruk er en driftsform hvor det settes spesielle krav og frivillige begrensninger for produksjonen. Økologisk landbruk bygger på et helhetssyn som omfatter de økologiske, økonomiske og sosiale sidene ved produksjonen. Stoltenberg II-regjeringen har som mål at 15 prosent av matproduksjonen og -forbruket i Norge skal være økologisk i 2015.
Fiskeoppdrett
Oppdrett av laks er en av Norges største og viktigste næringer og er en verdensledende eksportør av fersk og frossen laks. Ifølge Verdens helseorganisasjon er fisk hovedkilden til animalsk protein for rundt én milliard mennesker på verdensbasis.
Matauk
Jakt, fiske, bærplukking og soppsanking er populære aktiviteter i forbindelse med friluftsliv i Norge.
Mattilsynet
Mattilsynet er den norske tilsynsmyndighet for planter, fisk, dyr og næringsmidler. Mattilsynet har også som oppgave å kontrollere at bedrifter har en etisk forsvarlig produksjon, og de skal fremme god kvalitet, redelig produksjon og omsetning.
Mat og helse
Mat er livsviktig for mennesker, og det er en rekke helsemessige forhold knyttet til produksjon og inntak av mat.
Ernæring
''Se artikkelen Ernæring
Menneskets ernæring, både essensielle og ikke-essensielle næringsstoffer, deles inn i to hovedgrupper:
Energigivende næringsstoffer; proteiner, fettstoffer (mettet fett, enumettet fett og flerumettet fett, samt transfett) og karbohydrater (sukker, stivelse og fiber). Av fiber er det kun vannløselig fiber som tilfører kroppen noe kalorier, da bakterier i tarmen bryter det ned til enklere forbindelser kroppen kan ta opp. Til karbohydrater regnes også sukkeralkoholer som brukes som kunstig søtningsmiddel da disse brytes ned til sukker (glukose) under fordøyelsen.
Underernæring
Underernæring er et omfattende og komplekst internasjonalt problem som gir økt risiko for infeksjoner, smittsomme sykdommer og mangelsykdommer. Befolkningsvekst, krig, klimaendringer, naturkatastrofer og hiv/aids er medvirkende årsaker til hungersnød og underernæring i deler av verden. Over 800 millioner mennesker i dag underernært, og 18 000 barn dør hver dag som følge av underernæring. Verdens matvareprogram står for matdistribusjon til 100 millioner mennesker årlig.
Den dramatiske globale økningen i matvarepriser i 2007 og 2008 har bidratt til en ytterligere økning i antallet sultrammede. Matvarekrisen har ført til opptøyer og politisk uro i en rekke land i verden.
Feilernæring
Mangelsykdommer skyldes dårlig tilgang på eller opptak av næringsstoffer som kroppen trenger, og er spesielt knyttet til mangel på vitaminer, mineraler og proteiner. Mangelsykdommen skjørbuk skyldes for eksempel mangel på vitamin C.
Et for høyt fett- og sukkerinntak kan føre til overvekt og fedme, som er en medvirkende årsak til hjerte- og karsykdommer, diabetes samt enkelte skjelettsykdommer og krefttyper. Overvekt og fedme var tidligere forbundet med befolkningen i rike land, men på grunn av økt tilgjengelighet på billige karbohydrater er problemet nå i eksplosiv vekst også i fattige land. I 2007 anslo Verdens helseorganisasjon at 22 millioner av verdens barn under fem år var overvektige. Over 75 % av barn som lider av overvekt eller fedme bor i land med lav eller middels inntekt.
Matvareallergier, fødeintoleranser o.l.
Matvareallergier, fødeintoleranser og andre føderelaterte sykdommer er plager som oppstår når bestemte matvarer utløser en reaksjon i kroppens immunforsvar, eller i tarmsystemet. Kornallergier, glutenintoleranse, cøliaki og laktoseintoleranse er kjente former for fødeintoleranser og matvareallergier.
Spiseforstyrrelser
Spiseforstyrrelser kjennetegnes av et sykelig forhold til mat. De deles normalt inn i hovedgruppene anoreksi, bulimi og overspising. Spiseforstyrrelser kan føre til ernæringssvikt med potensielt dødelig utfall.
Ritualer
Mat har rituell betydning i de fleste kulturer og religioner. Nattverdsmåltidet står sentralt i kristen liturgi og teologi, og har sterke teologiske bånd til den jødiske påskefeiringen pesach, hvor et rituelt måltid utgjør en minnehandling for jødenes utgang fra Egypt.
Faste
Fasting innebærer vanligvis at man avstår fra mat, og i noen tilfeller drikke, i gitte tidsrom og med forskjellige formål. Fasting har ulike funksjoner innenfor religioner som kristendom, jødedom, islam og hinduisme. Renselse, bot og meditasjon og refleksjon er noen av formålene med fasting.
Tabu
Noen religioner har regler for hvilke matprodukter man kan spise og hvordan maten skal tilberedes. For en rettroende muslim er det ikke tillatt å spise kjøtt som ikke er tilberedt etter halal-skikk. En jøde må følge kasjrut, som er de jødiske matforskriftene. Felles for disse religionene er at kjøtt fra svin og enkelte andre dyreslag ses på som urent. Innenfor hinduismen er det tabu å spise kjøtt fra ku og okse, fordi de ifølge vedisk tradisjon skal behandles med samme respekt som mødre, på grunn av melken de gir.
Sultestreik
Sultestreik er en form for sivil ulydighet hvor en eller flere personer lar være å ta til seg føde i protest mot politiske forhold eller undertrykkelse. Den mest kjente sultestreiken i Norge er Alta-aksjonen i 1979.
Dinas bok
Dinas bok er en roman av den norske forfatteren Herbjørg Wassmo, utgitt i 1989. Romanen var den første i trilogien om Dina, og ble fulgt av Lykkens sønn (1992) og Karnas arv (1997).
Romanens hovedperson Dina Grønelv vokser opp som enebarn og arving til en stor gård i Nordland, på 1800-tallet. Hun er preget av en barndom hvor hun som 5-åring blir skyld i morens død, etter å ha veltet et kar med lut over henne. Senere blir hun som nygift ung frue muligens skyld i sin eldre ektemanns død. Hovedpersonen utfolder seg i spennet mellom det skadeskutte barnet, og en kvinnelig koloss, som utfolder seg innen alle dyder som tradisjonelt tilhører mennenes sfære: forføringskunst og elskere, jakt, hester, sigarer, husbondsrollen, dømmende myndighet over sine og sine omgivelser, hun musiserer og hun driver handel. Dagbladets kritiker mente at «Det er noe ved Dina som likner en feministisk urdrøm», og at «Hele «Dinas bok» kan leses som et forsøk på å forstå de mørke sidene ved kjærlighetsdriften, både hos mann og hos kvinne. Metoden Herbjørg Wassmo bruker er å gå tilbake i tid, og anvende som sentralfigur en kvinne som istedenfor å la seg knekke av det sterkt patriarkalske og autoritære gamle mannsamfunnet sjøl gjør seg sterk og hard og mannhaftig». Aftenpostens kritiker Erik Fosnes Hansen mente at «Wassmos visjon av Dina altså [er] så sterk at man ikke kan unngå å ta denne skikkelsen inn over seg. Selv om hun til tider fremstår som så overmenneskelig, uredd, valkyrieaktig og månestyrt at hun kan få et noe sjablongmessig preg. Men her er også brå søkk av følelse, ømhet og en sinnets spenning og poesi som trekker oss helt inn til henne. Hun opplever å bli skyld i at andre mennesker dør eller skades, fordi hun har kjempet seg frem til frihet. Og et fritt menneske med sterke motsetninger i seg er farlig og fruktbart samtidig. Dina fremstår i det hele som levende og uberegnelig»; men pekte også på at boken «krenger faretruende mot det banale, det hultklingende føljetongaktige». VGs anmelder Tinic Talén peker på at «Mens Tora var offer for «farligheten», er Dina farligheten selv. Hun har makten, og bruker den. Nådeløst og uten barmhjertighet som en gammeltestamentlig gud. Hun har skapende krefter i seg, og kan velge det gode.».
Ved Bokklubben Nye Bøkers 25-årsjubileum i 2001 ble Dinas bok valgt av bokklubbens medlemmer til den mest populære boken i klubbens historie.
Gararu
Gararu er en kommune i delstaten Sergipe i nordøstregionen av Brasil.
Meteorologiåret 1860
Meteorologiåret 1860 er en oversikt over hendelser, prisvinnere, fødte og avdøde personer med tilknytning til meteorologi i 1860.
Stargate
Stargate har flere betydninger:
A Grand Don’t Come for Free
A Grand Don't Come for Free er The Streets andre album, utgitt i 2004. Albumet er et konseptalbum, og i historien mister hovedpersonen 1000 pund og forsøker i de elleve sangene å få pengene tilbake.
Ensemble 96
Ensemble 96 er et norsk kammerkor i Oslo. Koret ble stiftet i 1996.
Koret har nyere musikk som satsingsområde, mottar ensemblestøtte fra Norsk kulturråd og fikk også midler fra forsøksordningen for profesjonalisering av kor. Koret har gitt ut flere CD-er, og holdt konserter og deltatt i konkurranser i inn- og utland. Ensemble 96 har 26 sangere (2021).
Virksomhet
I september 2007 mottok Ensemble 96 sammen med Øystein Fevang Korprisen 2007, som deles ut av Norges Korforbund til dirigenter, kor, komponister eller andre som på en særlig måte har fremmet utviklingen av norsk kormusikk nasjonalt eller internasjonalt.
I august 2008 var Ensemble 96 Norges representasjonskor på Nordisk-Baltisk korfestival i Tartu i Estland. Koret har blant annet holdt konserter under Festspillene i Bergen, Kongsberg Jazzfestival, Oslo internasjonale kirkemusikkfestival og Vestfold Festspillene.
Plata So is my love ble nominert i kategorien Best Surround Sound Album i 2018.
Sande flyplass
Sande flyplass er en flyplass som ligger på gården Teigen i Holmestrand kommune i Vestfold og Telemark fylke, i nærheten av tettstedet Sande.
Ekte sirisser
Ekte sirisser (Gryllidae) er en gruppe rettvinger og tilhører en familiegruppe blant sirissene.
De fleste artene finnes i tropiske områder. De er utbredt i hele verden, men mangler på de mer kjølige stedene. En art, hus-siriss (Acheta domestica) finnes tilfeldig i Norge.
Utseende
Kroppen er mellom 5 og 50 millimeter, og varierer mellom brunlig, brun-svart og mørk-grå på farge. Bakbeina er både større og kraftigere enn de andre beina. Særlig lårene er kraftige. Leggene har pigger eller torner. Ekte sirisser har to korte, men følsomme haletråder (cerci). Antennene er trådformet, lange og rekker helt bak på kroppen eller lengre.
Vinger mangler hos noen arter, men der de finnes kan de være godt utviklet og rekker helt bak på bakkroppen. Framvingene er fortykket og foldes slik at omslutter kroppen, både på siden og ryggen.
Levevis
Hanner kan frambringe lyd eller sang ved å gni fremvingene mot hverandre. Noen ribber ved basis av vingene lager lyden.
Paringen skjer i vegetasjonen. Hunnen har en kort eller litt lang og kraftig eggleggningsbrodd. De legger eggene i fuktig jord, enkeltvis eller i grupper. Noen arter lever i trær og legger egg i plantevev.
Ekte sirisser har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Utviklingstiden fra egg, via nymfestadiene til det voksne stadiet kan være noen uker under gunstige forhold. Temperatur og antall hudskift er avgjørende. Noen har opptil 12 nymfestadier og skifter huden mellom hvert av disse. Vekst skjer ved et hudskifte. Sirisser mangler i likhet med andre leddyr et indre skjelett.
Som mat
Flere steder inngår sirisser i kostholdet og regnes som god mat. På markedsplasser, kanskje særlig i Asia, er sirisser ofte å se.
Som kampsport
Det har i årtusener blitt arrangert sirissekamper i provinsen Shandong i Kina. Særlig fylket Ningyang knyttes til denne «kampsporten».
Barmøya
Barmøya eller Barmen er ei øy i Stad kommune i Vestland, sør for Stadlandet. Arealet er 9 km².
Bygda Barmen ligger på sørsida av øya og har fergeforbindelse til Sandvik og Fylkesvei 618.
Rhys Weston
Rhys Weston (født 27. oktober 1980 i Kingston upon Thames, England) er en walisisk fotballspiller.
Han var utlånt til Viking siste del av 2006-sesongen, men fikk lite spilletid.
Ragnar Berg
Ragnar Berg (født 1. oktober 1913 i Horten, død 16. april 1942 i Russland) var en norsk artillerioffiser og frontkjemper under andre verdenskrig.
Militær utdannelse
Berg var utdannet fra Befalsskolen for Hæren på artillerilinjen på 1930-tallet og gikk deretter på Krigsskolen, med eksamen i 1938. Hans kull på Krigsskolen hadde bare 12 avgangskadetter; av dem ble fire senere offiserer i forskjellige enheter av Waffen-SS på Østfronten.
NS-medlemskap
Fra 1935 var han medlem av partiet Nasjonal Samling.
Fronttjeneste og død
Under angrepet på Norge i 1940 kjempet han som norsk løytnant i Artilleriregiment 1 i Østfold, og ble internert i Sverige da 1. divisjon gikk over grensen. Berg ble en av arkitektene bak Norges SS, som ble opprettet i mai 1941.
Da Operasjon Barbarossa ble innledet 22. juni 1941, meldte han seg til Den Norske Legion, som var en avdeling i Waffen-SS. Der ble han beskikket til Legions-Hauptsturmführer, og ble kompanisjef for 4. kompani. Natten til 16. april 1942 ved Urizk på Leningradsfronten ble han drept i strid og etterlatt i ingenmannsland.
Rekonvalesenthjemmet Ragnar Berg
Ragnar Berg hadde en sterk posisjon i NS- og frontkjempermiljøet i Norge under krigen. Rekonvalesenthjemmet Ragnar Berg, som ble opprettet på Voksenkollen i Oslo under andre verdenskrig som et behandlingssted for sårede frontkjempere fra Waffen-SS og Den Norske Legion, ble oppkalt etter Ragnar Berg.
Arnold Hauser
Arnold Hauser (født 8. mai 1892, død 28. januar 1978) var en ungarskfødt kunsthistoriker som skrev om kunst og film fra en sosial og marxistisk synsvinkel. Han anses som en av de mest betydningsfulle sosiologiske kunsthistorikere, men hans siste år var preget av glemsel i hans selvpålagte eksil i England inntil han døde i Budapest, Ungarn, 86 år gammel.
Destroyer (album)
Destroyer er det fjerde studioalbumet til det amerikanske hard rock-bandet Kiss.
Arnold Hauser
Hovedverk
Arnold Hausers verker trekker veksler fra hans lærere, som blant annet Henri Bergson, Georg Lucács, og Karl Mannheim. Han utviklet sitt omfattende hovedverk Kunstens og litteraturens sosialhistorie, første gang utgitt i Tyskland 1951, og var det første forsøket på å se kunstens historie i en total sammenheng; ideologisk, estetisk og samtidig politisk og økonomisk. Verket er grunnleggende innenfor en sosiologisk analyse av kunsten fra forhistoriske hulemalerier til 1900-tallets film.
Da verket ble oversatt til engelsk på 1950-tallet ble det voldsomt kritisert for sin ideologiske tilnærming, men fikk en renessanse da marxistisk tilnærming ble vanlig på 1970-tallet og Hauser ble en viktig faktor. I kjølvannet av Sovjetunionens sammenbrudd mistet derimot marxismen sin tiltrekning hos mange og postmodernistiske kunsthistorikere sluttet å referere til Hausers verk.
Destroyer (album)
Medlemmer
Akustisk gitar på " Beth" og "Great Expectations".
Arnold Hauser
Hovedverk
Hausers senere bøker, The Philosophy of Art History (1958), Mannerism: The Crisis of the Renaissance and Origins of Modern Art (1964), og The Sociology of Art fortsatte han å redefinere sitt syn av kunsten for samfunnets skyld, i motsetning til «l'art pour l'art», kunst for kunstens egen del.
Kritisert
Hausers tese var at form og innhold utviklet seg i direkte relasjon til både de materielle rammebetingelse og til den kulturelle utviklingen. Denne prosessen ville nødvendigvis inneha motsetninger slik at en stil kunne være sin egen motsetning, klassisistisk og antiklassisistiske på samme tid. Spesielt den betydningsfulle engelske kunsthistorikeren E.H. Gombrich var svært avvisende og meget nådeløs i sin kritikk av Hausers verk i Art Bulletin, mars 1953 (senere utgitt på nytt i hans essaysamling Meditations on a Hobby Horse, 1963). Gombrich mislikte det han så av generalisering og historisme i Hausers tanker. Andre kritiserte Hauser for å være sentrert om vestlig kunst, og ettersom både kunsten og samfunnet endrer karakter ble også verket noe ujevn i fremstillingen. Likevel var Hausers udogmatiske, sprenglærde og ikke minst engasjerende fremstilling både opplysende og stimulerende som påvirket tungt en generasjon av unge og radikale kunsthistorikere.
Biografi
Hauser studerte kunst- og litteraturhistorie ved universiteter i Budapest, Wien, Berlin og Paris. Han hadde Bergson som lærer i Paris og mottok dype inntrykk fra ham. I Budapest ble han et medlem av «Budapests søndagssirkel», en intellektuell gruppe rundt kritikeren og filosofen Georg Lukács og hvor blant annet sosiologen Karl Mannheim deltok, og som benyttet sosiologi som en metode for å forstå ikke bare samfunnet, men også kunsten og kulturen som utgikk fra samfunnet.
Etter den første verdenskrig tilbrakte Hauser to år i Italia hvor han forsket på klassisk og italiensk kunst. I 1921 flyttet han til Berlin og var da overbevist om at kunstens og litteraturens problemer var i hovedsak sosiologiske problemer. Tre år senere flyttet han til Wien før han i 1938 dro til London hvor han for alvor begynte å forske og skrive på sitt hovedverk, Kunstens og litteraturens sosialhistorie (utgitt i Danmark i 1979, tysk utgave Die Sozialgeschichte der Kunst und Litteratur, og engelsk utgave The Social Historie of Art).
Arbeidet tok ti år og i løpet av denne tiden skrev han også en rekke essayer om film. Fra 1951 var han foreleser i kunsthistorie ved University of Leeds og på slutten av 1950-tallet også gjesteprofessor ved Brandeis University i USA. I 1959 ble han en lærer ved Hornsey Collage of Art i London, men dro ytterligere til USA i årene 1963 til 1965 før han igjen kom tilbake til London. I 1977 flyttet han til Ungarn hvor han ble æresmedlem av Vitenskapsakademiet. Han døde i Budapest i 1978, 86 år gammel.
Anders Hall Grøterud
Anders Hall Grøterud (født 28. juni 1970) er leder av Senter for talentutvikling Barratt Due, daglig leder av Aktivitetsalliansen og selvstendig konsulent for utøvere innen musikk, idrett og ledelse. Han underviser i prestasjonspsykologi og øvingsprosess ved Barratt Due musikkinstitutt.
Grøterud har tidligere jobbet i kommunikasjonsbyrået Gambit Hill + Knowlton som seniorrådigver og leder av fagområdene sport, sponsing og folkehelse. Han har vært pressetalsmann og informasjonsdirektør i SATS, landslagstrener i triathlon og jobbet som journalist i blant annet Aftenposten, Dagbladet og VG.
Han har hovedfag i idrettspsykologi fra Norges idrettshøgskole og har utgitt boken Sporty business – hvordan lykkes på jobb med toppidrettens metoder på Hegnar Media i 2005 sammen med Geir Jordet.
Ble i 1995 tildelt Norges Triathlonforbunds hederspris, samt Kulturprisen for Bygdøy-Frogner i 1990.
Rugsundøy
Rugsundøy er ei øy ved innløpet til Nordfjord i Bremanger kommune, Vestland. Arealet er 10,7 km².
Nya Långenäs
Nya Långenäs er et tettsted i Härryda kommune i Västra Götalands län i Västergötland i Sverige. I 2010 hadde tettstedet 268 innbyggere.
Jan Atle Stang
Jan Atle Stang (født 16. januar 1961 i Bergen) er en norsk journalist, redaktør og næringslivsleder. Fra 1. august 2017 arbeider han som kommunikasjonsrådgiver ved NHO s hovedkontor i Oslo.
Han var redaktør i Firdaposten i åtte år, frem til 2003. Fra 2003 til 2011 var han sjefredaktør i avisa Firda, som kommer ut i Førde. Fra 1. februar 2012 var han regiondirektør i NHO Sogn og Fjordane. En periode var han styremedlem i Norsk Redaktørforening.
Meteorologiåret 1861
Meteorologiåret 1861 er en oversikt over hendelser, prisvinnere, fødte og avdøde personer med tilknytning til meteorologi i 1861.
Rauer
Øya er i sin helhet viet Forsvaret. Her finner en Rauøy fort, et av fortene i Oslofjord festning. 9. april 1940 ble Rauøy fort varslet om det tyske angrepet av bevoktningsfartøyet «Pol III». Fortet åpnet ild, men uten virkning. Det ble senere angrepet av tyske infanteristyrker og ble oppgitt om ettermiddagen den 10. april. De tyske styrkene led tap på Rauøy.
På øya er det etablert fem separate naturreservater, alle opprettet 16. april 2010. Det største er Rauer naturreservat på vestsiden med 994 daa, det minste er Bogenlia på østsiden med 18 daa. Størstedelen av øya er i den særegne rombeporfyrkonglomerat.
Fantegutten
Fantegutten er en norsk spillefilm fra 1932, i regi av Leif Sinding. Han skrev også manuset, som bygger på Harald Meltzers roman av samme navn, utgitt posthumt i 1873. Egil Sætren ble kreditert for dekorasjoner.
Handling
Filmen utspiller seg i en dal en vårdag. Et par blir begravet i et snøskred, men deres sønn Iver lykkes i å unnkomme som gjennom et mirakel. Han blir funnet av storbonden Sjur Rognved, som lar gutten bo hos seg. I oppveksten blir Ivar forelsket i bondens datter Ragnhild, som besvarer hans kjærlighet. En dag kommer et sigøynerfølge til gården og en kvinne i følget, Marja, kjenner igjen Iver som sin brorsønn. Når bonden får vite dette vil han ikke lenger at Ragnhild skal gifte seg med Iver, da han ikke anser «sigøynerblod» som rent. Iver blir rasende over dette og tar sin tilflukt til de reisende. Iver finner imidlertid det omreisende livet altfor usikkert og det gjør ham meget trøtt. Når han hører at Ragnhild skal gifte seg med Bottolf bryter han med de reisende og reiser hjem igjen. Han lykkes i å stanse bryllupet i siste stund og til slutt gir også storbonden et klarsignal til giftemål mellom Iver og Ragnhild.
Operasjon Chashme Naw
Operasjon Chashme Naw ( nynorsk: ny kilde ) er en afghansk-ledet offensiv, med militær støtte av ISAF, mot Taliban, i Faryab-provinsen i det nordlige Afghanistan som startet 26. mars 2010. Offensiven er rettet mot distriktene Qaysar, Almar, Khwaja Sabz Posh og Shirin Tagab.
Talibans aktivitet i Nord-Afghanistan
Talibans aktivitet i det ellers rolige Nord-Afghanistan har økt siden 2009. Siden 2009 har det blitt registrert stadig flere kamper i de norske ansvarsområdene i Afghanistan. Antall «hendelser» steg fra 135 i 2008 til 293 i 2009, mens antall direkte angrep gikk opp fra 61 til 165 i Faryab-provinsen. I 2008 ble den urolige Ghowrmach-distriktet overført fra Badghis-provinsen til Faryab-provinsen, og er det distriktet urolighetene har økt mest. Bare i Ghowrmach gikk angrepene opp fra 36 i 2008 til 83 i 2009.
Under et møte med stabiliseringsstyrken (PRT) i Meymaneh 15. mars poengterte øverstkommanderende for ISAF, general Stanley McChrystal utfordringene ISAF-styrken i Nord-Afghanistan står overfor. McChrystal sa at «Det er en stor reell fare for at opprørsgrupper sprer seg i nord. Mens mange fokuserer på det sørlige, der det smeller mest og skrives mest om i media, er det en fare for at man overser resten av landet».
Høgt gras
Høgt Gras var et viserock- og progrock-band fra Sula, utenfor Ålesund. Bandet var aktivt på slutten av 1970-tallet og starten av 1980-tallet. Bandet ga ut én plate på en egen label (HGMS 001) i 1982 med tittelen Frihet.
Operasjon Chashme Naw
ISAFs aktivitet i Nord-Afghanistan
Aktiviteten i Nord-Afghanistan til stabiliseringsstyrken i Meymaneh, har økt siden 2007. I oktober 2007 igangsatte ISAFs Regional Command North sammen med den afghanske hæren og afghanske sikkerhetsstyrkene sin første større operasjon i Nord-Afghanistan, Operasjon Harekate Yolo. Offensiven kom som et respons mot trusler fra ledende Taliban-ledere om å utvide opprøret til det relativt fredelige Nord-Afghanistan. I operasjonen deltok omkring 260 norske soldater, som fokuserte på Faryab og Badghis-provinsene.
Høgt gras
Musikere som har spilt i Høgt Gras er Øysten (vokal, gitar, perkusjon), Numan (bass, congas), Kjell (trommer) og Pelle (gitar, fløyte, perkusjon og vokal)
Operasjon Chashme Naw
ISAFs aktivitet i Nord-Afghanistan
I mai 2008 utførte norske ISAF-styrker, støttet av tyske og afghanske styrker, Operasjon Karez i Badghis- og Faryab-provinsene. Målet var å nedkjempe Taliban-opprørernes tilstedeværelse i området som hadde omgruppert seg etter operasjon Harekate Yolo i høsten 2007. Til tross for å nedkjempe flere opprørere, forlot de området etter operasjonen.
Nyttårsaften ble norske soldater fra Telemark Bataljon, sammen med afghansk politi beskutt av opprørere da de havnet i skuddvekslinger utenfor landsbyen Ata Khan Kwhaja. Hensikten med oppdraget var å snakke med de lokale i området, og å innhente informasjon om behov de hadde. De norske soldatene ble beskutt fra flere hold da de ankom området, men de tok kontroll over situasjonen og besvarte ilden. Infanterienheten fra Telemark bataljon satte i gang et fremstøt og sikret sin posisjon fra flere kanter. Deler av enheten beveget seg inn i landsbyen for å sikre området, og fikk klarert situasjonen. Striden varte i sju timer.
Allen Iverson
Allen Iverson (født 7. juni 1975) er en amerikansk basketballspiller. Iverson er 1,83 meter høy, og var dermed blant de minste spillerne i NBA, selv om han raver 18 cm over ligaens laveste spiller; Earl Boykins. Til tross for sin noe mangelfulle størrelse var han en av ligaens største stjerner, og ble kåret til NBAs mest verdifulle spiller i 2001. Han har vunnet prisen for beste spiller i All Star-kampene flere ganger. Hans kallenavn er «The Answer», og den første skoen han lagde med Reebok het «The question».
Operasjon Chashme Naw
ISAFs aktivitet i Nord-Afghanistan
18. januar 2010 havnet en enhet fra den norske stabiliseringsstyrken i Meymaneh under ild av større antall opprørere under oppdragsløsning på vei ned mot Jar-i-Syah, sør for Ghowrmach i Faryab-provinsen. De norske soldatene ble angrepet av mellom 30 til 50 opprørere utrustet med håndvåpen, maskingeværer og RPG'er, og de norske soldatene besvarte ilden med skarpskyttere og CV9030F1. Angrepet varte i over tre timer, og endte med tre drepte opprørere og en såret.
25. januar 2010 ble soldaten Claes Joachim Olsson drept da hans CV9030F1 stormpanservogn kjørte på en veibombe sørøst for Ghowrmach nord i Afghanistan mandag formiddag. Olsson deltok som vognfører på en CV9030F1 stormpanservogn i en kolonne på 11 kjøretøyer og 40 norske soldater tilhørende infanterienheten fra Telemark bataljon på en operasjon i Ghowrmach-distriktet for å møte soldater fra den afghanske hæren for å gjennomføre felles patruljer i området. Olssons stormpanservogn kjørte på en nedgravd veisidebombe rundt fire kilometer sørøst for Ghowrmach. Kort tid etter eksposjonen ble den avdøde sammen med de to skadde evakuert av stabiliseringsstyrkens helikopter i Meymaneh under beskyting fra Taliban.
Onsdag 3. februar ble norske soldater som var ute på oppdrag med afghanske offiserer og den afghanske hæren angrepet av Taliban-opprørere i ALMAR i nærheten av landsbyen Kaja Ghwar Faryab-provinsen, nær Meymaneh. Norske og afghanske styrker skulle møte afghanske ledere i landsbyene i området da de ble beskutt av håndvåpen. Kampene varte i tre timer, fra klokken 14:00 til 17:00 lokal tid.
Amerikanske forsterkninger til Faryab-provinsen
I løpet av april 2010 vil over 500 amerikanske soldater fra artilleribataljonen fra 1st Brigade Combat Team, 10th Mountain Division, bli deployert i Faryab-provinsen. Deres oppdrag vil være å trene opp det afghanske politiet i provinsen. Ifølge major Robb Marshall, nestkommanderende for artilleribataljonen, så sliter det afghanske politiet «med et frynsete rykte hos den afghanske sivilbefolkningen. Mistanker om korrupsjon, ulovlig skattlegging og unøytrale politifolk er utfordringer som må løses for at afghanere flest skal få tillit til ordensmakten. I tillegg er mye av utstyret politiet bruker dårlig.» Videre forklarer han at politiet ofte utførernærmest militære operasjoner, og at amerikanerne ønsker å lage et tydeligere skille mellom politioppgaver og militære oppgaver. Den amerikanske styrken vil ikke være underlagt den norske stabiliseringsstyrken, men vil rapportere direkte til det regionale ISAF-hovedkvarteret for Nord-Afghanistan i Mazar-e Sharif, og følger dermed de samme kommandolinjene som den norskledete stabiliseringsstyrken selv bruker.
Planlegging og mål
Målet med operasjonen er å bedre sikkerheten, slik at myndighetene og hjelpeorganisasjoner kan starte med små og større bistandsprosjekter.
Allen Iverson
College-karriere
For collegelaget spilte han totalt 67 kamper der han startet 66 av dem. Iverson scoret i gjennomsnitt 25 poeng per kamp, ga i gjennomsnitt 4,7 målgivende pasninger per kamp og stjal ballen fra motspilleren gjennomsnittlig 3,35 ganger per kamp.
Philadelphia 76ers
I 1996 ble Allen Iverson trukket opp til NBA i første opptaksrunde av klubben Philadelphia 76ers. Det skulle senere vise seg at Iverson ble i klubben i hele 10 sesonger før han ble byttet til Denver Nuggets.
I 2005/06-sesongen spilte Iverson 72 kamper for Philadelphia 76ers der han startet dem alle. Han scoret i gjennomsnitt 33 poeng per kamp og stjal ballen fra motstanderen i gjennomsnitt 1,94 ganger per kamp. Iverson spilte denne sesongen gjennomsnittlig 43,1 minutter per kamp. Han traff på 44,7 % av skuddene sine fra banen og 81,4 % fra straffelinjen. Denne sesongen scoret han også sitt 17 000 poeng for klubben.
Denver Nuggets
Tidlig i 2006 ble Allen Iverson byttet til Denver Nuggets. Etter å ha blitt byttet dit i 2006 fra Philadelphia 76ers har han tatt rollen som lagets point guard, selv om mange vil si at hans virkelige talent vises mest dersom han spiller shooting guard.